Ke kgona go ya dipokanong tsa Bokeresete. Fa ke goroga kwa Holong ya Bogosi, badumedi mmogo le nna ba nkuka ke le mo setulong sa me sa maotwana ba nkisa kwa boalong jo bo kwa godimo jo re tshwarelang dipokano mo go jone. Fa dipokano di tsweletse mme bareetsi ba newa tshono ya go akgela, mokaulengwe yo o bapileng le nna o tsholetsa seatla mo boemong jwa me. Go tswa foo, o ntshwarela Baebele kgotsa buka e re e dirisang go ithuta fa ke akgela. Morago ga Ntwa ya Lefatshe II, Slovakia e ne ya boa ya nna karolo ya Czechoslovakia gape. Go tloga ka 1946 go ya go 1948, go ne ga tshwarwa dikopano tsa Basupi ba ga Jehofa mo nageng yotlhe e ka tswa e le kwa Brno kgotsa kwa Prague. Rona ba re tswang kwa botlhaba jwa Slovakia re ne ra tsaya mosepele ka diterena tse di kgethegileng tse di neng di rulaganyeditswe batho ba ba yang kopanong. O ka nna wa bitsa diterena tseno o re ke diterena tse di opelang, e re ka re ne re opela tsela yotlhe.—Ditiro 16:25.